Polmakelva

Polmakelva (nordsamisk: Buolbmátjohka – historisk: Buolbmatjåkka, kvensk: Pulmankinjoki, finsk: Pulmankijoki) er ei elv i Tana kommune i Troms og Finnmark og Utsjok kommune i Lappland i Finland. Den er ei sideelv til Tana. Den har utspring fra Ylä-Pulmankijärvi (248 moh.) i Finland og renner mot nord til Polmakvannet (14 moh), som deles av riksgrensa. Fra Polmakvannet fortsetter elva videre nordover i et rolig og meanderende løp til den munner ut i Tana ved bygda Polmak. Elva er 53,9 kilometer lang, hvorav strekningen fra Polmakvannet til Tanaelva utgjør 9,4 kilometer. Medregnet Ylä-Pulmankijärvis tilløpselver har vassdraget en total lengde på 69,2 kilometer.

Fiske 
Polmakelva har lakseførende strekninger både i Norge og Finland. Elva nedenfor Polmakvannet anses ikke som produktiv, men den har bestander av blant annet harr og gjedde. Det fanges også noe laks, for på finsk side er det til dels fine tilløpselver til Polmakvannet som har bestander av smålaks. Det drives ikke fiske i disse elvene, men det er et begrenset, tradisjonelt garnfiske etter laks i selve Polmakvannet. Tilreisende fiskere kan kjøpe fiskekort for den norske strekningen av elva, og kortet gjelder også for den norske delen av Polmakvannet.

Polmakvassdraget 
Polmakelva er hovedelva i Polmakvassdraget, et vassdrag i Tana kommune i Finnmark og Utsjok kommune i Finland. Av vassdragets nedbørfelt på  ligger ca. 84% i Finland og 16% i Norge.

Lista under omfatter alle side- og tilløpselver i Polmakvassdraget (begrenset til elver med nedbørfelt over 20 km², lengde over 10 km, eller middelvannføring over ). Hver linje inneholder elvas navn og hvor den munner ut. Sideelver er innrykket i forhold til hovedelva. Sideelver er listet i den rekkefølge de munner ut i hovedelva, regnet fra munningen til kilden.

 Viercajohka – i Polmakvannet fra vest, 9 km sørøst for Nuorgam
 Gálddašjohka – i Polmakvannet fra vest, 11 km sørøst for Nuorgam
 Lovttajohka – fra vest, 7 km vest for Arola
 Luovosvárjohka – fra vest, 8 km sørvest for Arola
 Skáidejohka – i Polmakvannet fra vest, 4 km nord for Arola
 Leaibejohka – fra øst, ved Arola
 Urroaijohka – fra øst, 2 km nordøst for Arola
 Luossajohka – fra øst, 3 km sør for Arola
 Skihpajohka – fra sør
 Čuomasjohka – i Skihpajávri, fra øst
 Mivttejohka – i Luossajavri, fra øst
 Davrrájohka – fra vest, 5 km sør for Arola
 Morešveaijohka – fra øst, 8 km sør for Arola
 Ruossajohka – fra øst
 Aškkasjohka – fra vest, 9 km sør for Arola
 Njukčabealjohka – i Ylä-Pulmankijärvi fra sør

Referanser 

Elver i Tana
Elver i Utsjok kommune
Polmakvassdraget